Jin-dynastia (265–420)

Jin-dynastia (perinteisillä merkeillä 晉朝, Jìn Cháo) oli Kiinaa vuosina 265–420 jaa. hallinnut dynastia. Sen valtakausi jakautuu läntiseen Jin-dynastiaan 265–316 ja itäiseen Jin-dynastiaan 317–420.

Dynastian perusti Sima Yan, joka syrjäytti Cao-perheen. Sima Yanin onnistui pitää maa yhtenäisenä ja hänen hoviinsa saapui suurlähettiläitä aina Rooman valtakunnan itäososta saakka. Jin-dynastian pääkaupunki oli aluksi Luoyang vuoteen 311 asti, sitten Chang'an. Chang'anin valtauksen jälkeen 316 hovi pakeni etelään nykyisen Nanjingin lähistölle ja nimitti heitä suojelleen Longyanin prinssin uudeksi keisariksi. Näin sai alkunsa itäinen Jin-dynastia.

Jin-dynastia yhdisti lyhyeksi aikaa koko Kiinan kukistettuaan itäisen Wun. Perimysriidat ja sisällissodat (Kahdeksan prinssin sota 291–306) johtivat siihen, ettei läntinen dynastia kyennyt selviämään paimentolaiskansojen hyökkäyksistä. Myös itäinen Jin-dynastia kärsi kapinoinnista koko olemassaolonsa ajan.

Dynastiaa seurasi Pohjois-Kiinassa 16 kuningaskuntaa ja etelässä Liu-Song-dynastia ja muut eteläiset dynastiat.

pienoiskuva|vasen|Jin-dynastia laajimmillaan, noin vuonna 280

 Lähteet 

Luokka:Kiinan dynastiat